Νικόλας Μπράβος

Ο **Νικόλας Μπράβος** (Αθήνα, 9 Φεβρουαρίου 1991) είναι Έλληνας ηθοποιός και μουσικός.

## Βιογραφικό
Γεννήθηκε το 1991 στην Αθήνα και μεγάλωσε στο Ξυλόκαστρο. Ξεκίνησε να παίζει πιάνο από εξίμισι ετών. Πήρε μέρος και διακρίθηκε σε διάφορους σχολικούς μουσικούς διαγωνισμούς και φεστιβάλ ως πιανίστας. Από το 2009 μέχρι το 2015 μαθήτευσε κοντά στον Γιώργο Μάνεση στο Σύγχρονο Ωδείο Αθήνας, απ’ όπου αποφοίτησε με δίπλωμα πιάνου (Άριστα & 2ο βραβείο). Παράλληλα σπούδασε στην Ιατρική Σχολή Αθηνών. Με το θέατρο ασχολείται από παιδί. Έχει παρακολουθήσει διάφορα σεμινάρια υποκριτικής, μεταξύ των άλλων στο θέατρο Επί Κολωνώ με την Ελένη Σκότη και την Ομάδα ΝΑΜΑ.

### Θέατρο
Έχει συμμετάσχει στις παραστάσεις:  

* *«10 μικροί νέγροι»* της Αγκάθα Κρίστι (σκην. Ρέινα Εσκενάζυ, Θέατρο Νέος Ακάδημος, 2019-20)

* *«Ως την άκρη του ονείρου»* της Κέλλυς Σταμουλάκη (σκην. Κέλλυ Σταμουλάκη, Θέατρο Νέος Ακάδημος, 2019-20)

* *«Η λάμψη μιας ασήμαντης νύχτας»* του Κόνορ Μακφέρσον (σκην. Ελένη Σκότη, Θέατρο Επί Κολωνώ, 2018-19)
* *«Για σένα»* της Ρέινας Εσκενάζυ (σκην. Ρέινα Εσκενάζυ, El Convento Del Arte, 2017-18)
* *«Οι πεταλούδες είναι ελεύθερες»* του Λέοναρντ Γκερς (σκην. Νίκος Νικολαϊδης, Δημοτικό Θέατρο Λατσιών, Λευκωσία, 2016-17)
* *«Κρέας»* του Πήτερ Στρόαν (σκην. Ιωσήφ Βαρδάκης, Θέατρο Αγγέλων Βήμα, 2014-15)
* *«Ακροβάτες της τύχης»* της Κέλλυς Σταμουλάκη (σκην. Κέλλυ Σταμουλάκη, Γυάλινο Μουσικό Θέατρο, 2014-15)
* *«Ξημερώνει Κυριακή»* του Παναγιώτη Μπρατάκου & της Μάρως Μπουρδάκου (σκην. Μάνος Πετούσης, **«**Θέατρον» - Κέντρο Πολιτισμού «Ελληνικός Κόσμος», 2014)
* *«Sorry I’ m Greek»* του Λάκη Λαζόπουλου (σκην. Λάκης Λαζόπουλος, Θέατρο Βρετάνια, 2013-14)
* *«Ως την άκρη του ονείρου»* της Κέλλυς Σταμουλάκη (σκην. Κέλλυ Σταμουλάκη, Γυάλινο Μουσικό Θέατρο, 2013-14)
* *«Αττίκ, μια ζωή χειροκροτήματα»* του Άγγελου Ανδρεόπουλου (σκην. Αλέξανδρος Λιακόπουλος, Τσάϊ στη Σαχάρα, 2013)
* *«Η Επιστροφή»* του Γιάννη Ρίτσου (σκην. Γιάννης Ιορδανίδης, 15ο Φεστιβάλ Πανεπιστημίου Κύπρου, Λευκωσία, 2012)
* *«Ανθρώπινη Φωνή»* του Ζαν Κοκτώ (σκην. Γιάννης Ιορδανίδης, ΔΗΠΕΘΕ Ρούμελης-Περιοδεία στην Ελλάδα, 2011)
* *«Φώτα, κλακέτα, χειροκροτήματα»* του Άγγελου Ανδρεόπουλου (σκην. Α. Λιακόπουλος, Θέατρο Αθήναιον - Θεσσαλονίκη, Θέατρο Δημήτρης Ποταμίτης - Αθήνα, 2011)
* *«Τρεις Κόρες εν Καμίνω»* του Βασίλη Μυριανθόπουλου (σκην. Βασίλης Μυριανθόπουλος, Θέατρο Βadminton - Variété, 2011)
* *«Ονειροπωλείο»* της ομάδας Ονειροφυλόφιλοι (σκην. Αλέξανδρος Ραπτοτάσιος, 1ο Athens Bar Theatre Festival, 2011)
* *«Ορέστης»* του Γιάννη Ρίτσου (σκην. Γιώργος Καρβουντζής, 22ο Διεθνές Φεστιβάλ Πορτοχελίου, 2010).

### Τηλεόραση
Έκανε την πρώτη του τηλεοπτική εμφάνιση το 2013 στην κωμική σειρά Μην αρχίζεις τη μουρμούρα συμμετέχοντας σε δύο επεισόδια , ενώ ακολούθησαν οι συμμετοχές του στις σειρές Δια Ταύτα και "Τρίχες". Τις σεζόν 2013-2015 συμμετείχε στην κωμική σειρά Μοντέρνα Οικογένεια στο MEGA. Το 2015 έκανε μια guest εμφάνιση στα τελευταία 30 επεισόδια της δραματικής σειράς Δικαίωση. Τις σεζόν 2015-2017 είχε έναν από τους πρωταγωνιστικούς ρόλους στην καθημερινή σειρά του ANT1 Δίδυμα Φεγγάρια . Το 2018 πρωταγωνιστεί στο 1ο επεισόδιο (αυτοτελές) με τίτλο "Παθολογική Ζήλεια" της εβδομαδιαίας δραματικής σειράς του Ant1 " Έγκλημα και Πάθος", ενώ παράλληλα τη σεζόν 2018-2019 πρωταγωνιστεί στην κωμική σειρά Όσο Έχω Εσένα στον ΣΚΑΪ.

### Κινηματογράφος
Έκανε το κινηματογραφικό του ντεμπούτο το 2012 πρωταγωνιστώντας στην ταινία “Red City” του Μάνου Τσίζεκ. Το 2017 έλαβε μέρος στην ταινία “The Bachelor 2”. Το 2019 πρωταγωνίστησε στη μικρού μήκους ταινία "Νεκρός Αδερφός" του Μάνου Τσίζεκ, που αφορά στη δολοφονία του Αλέξανδρου Γρηγορόπουλου. Τέλος το 2018 έκανε γυρίσματα στη Σαντορίνη για την αυστραλιανή ταινία “Don’t Read This on a Plane” του Stuart McBratney, η οποία βγαίνει στους κινηματογράφους το 2020.


## Θεατρογραφία


## Φιλμογραφία





## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών